cyanic-selkie/wikianc huggingface dataset:
క్రోమైల్ క్లోరైడ్
క్రోమైల్ క్లోరైడ్ ఒక రసాయనిక సంయోగ పదార్థం లేదా సమ్మేళన పదార్ధం. క్రోమైల్ క్లోరైడ్ యొక్క రసాయనిక ఫార్ములా CrO2Cl2. అనగా ఈ రసాయన సమ్మేళన పదార్ధం క్రోమియం, క్లోరిన్, ఆక్సిజన్ మూలక పరమాణువుల సంయోగం వలన ఏర్పడినది. సాధారణ వాతావరణ వత్తిడి, గది ఉష్ణోగ్రత ల వద్ద క్రోమైల్ క్లోరైడ్ అపారదర్శిక రక్తం వంటి ఘాడమైన ఎరుపు రంగులో ఉన్న ద్రవం. సల్ఫ్యురిల్ క్లోరైడ్ ( SO2Cl2) సంయోగ పదార్ధం వలె చతుర్భుజ అణుసౌష్టం క్రోమైల్ క్లోరైడ్ కల్గివున్నది. సల్ఫ్యురైల్ క్లోరైడ్, క్రోమైల్ క్లోరైడ్ ఒకేరకమైన అణునిర్మాణాన్ని కల్గివున్నను, వాటి ఆక్సీకరణ ధర్మాలు, భౌతిక ధర్మాలు వేరువేరు.
తయారుచేయుట
పొటాషియం క్రోమేట్ లేదా పొటాషియం డైక్రోమేట్ ను సోడియం క్లోరైడ్తో మిశ్రమం కావించి ఈ మిశ్రమాన్ని గాఢ సల్ఫ్యూరిక్ ఆమ్లంతో చర్య నొందించఛి, పిమ్మట నెమ్మదిగా స్వేదన క్రియ ద్వారా వేరు కావించి ఉత్పత్తి చేయుదురు.
భౌతిక ధర్మాలు
క్రోమైల్ క్లోరైడ్ యొక్క అణుబారం 154.901గ్రాములు/మోల్ ముదురు రక్తం వంటి ఎరుపు వర్ణాన్ని కల్గియున్న ఆపార్శక ద్రావణం. ద్రవీభవన స్థానం -96.5 °C. బాష్పీభవన స్థానం 117 °C. క్రోమైల్ క్లోరైడ్ ద్రావణం యొక్క సాంద్రత 1.911 గ్రాములు/మిలీ
రసాయన ధర్మాలు
క్రోమైల్ క్లోరైడ్అమితమైన ఎలక్ట్రాన్ ఆకర్షక/ఎలక్ట్రో ఫిలిక్ (electrophilic) గుణం కల్గిన సంయోగ పదార్ధం.అంతియే కాదు తీవ్రమైన ఆక్సీకరణ కారకం కూడా.అందువలన దీనిని అస్ఫాటిక (amorphous) సల్ఫర్లో ముంచిన దహనం చెందును.అంతియే కాదు టోలిన్/toluene ను బెంజాల్ డిహైడ్ (benzaldehyde) గా ఆక్సీకరించును.
క్రోమైల్ క్లోరైడ్‌యొక్క అమితమైన ఎలక్ట్రో ఫిలిక్ (electrophilic) గుణం వలన హైడ్రోక్లోరిక్ ఆమ్లాన్ని జలవిశ్లేషణ ప్రక్రియ ద్వారా క్రోమిక్ ఆమ్లంగా పరివర్తించును. క్రోమైల్ క్లోరైడ్ నీటితో కూడా చురుకైన చర్యాశీలత కల్గిఉన్నది. అందువలననే తేమ గల్లిన గాలిలో పొగలను క్రోమైల్ క్లోరైడ్ఏర్పరచును. పలు సెంద్రియ, అసేంద్రియ రసాయన పదార్థాలతో సజలరహితంగానే రసాయనిక చర్యలు జరుపును.హైడ్రోజన్ సల్ఫైడ్ లేదా ఫాస్పైన్ తో సంపర్కం వలన మందును.అంతేకాదు ఫాస్పరస్ ట్రై బ్రోమైడ్, అసిటోన్, ఇథనోల్,, టర్పైంటెన్ లతో కలవడం వలన మండును.తేమ కల్గిన ఫాస్పరస్ తో లేదా ఫాస్పరస్ ట్రైక్లోరైడ్ తో కలవడం వలన విస్పోటక చర్యలు చోటు చేసుకొనును[Bretherick, 1979, p. 822-823].
పదార్థాలలో క్లోరైడ్ ఉనికి కై క్రోమైల్ క్లోరైడ్ నిర్దార పరీక్ష
ఏదైనా పదార్థంలో క్లోరైడ్ ఉనికి నిర్దారనకై ఆ పదార్థాన్ని పొటాషియం డై క్రోమేట్, ఘాడ సల్ఫ్యూరిక్ అమ్లంతో చర్య కావించేదరు.అందులో క్లోరైడ్ ఉన్నచో, చర్య ఫలితంగా క్రోమైల్ క్లోరైడ్ఏ ర్పడి ఎర్రని పొగలు/ధూమం వెలువడును.అందులో క్లోరైడ్ లేనిచో ఎర్రని రసాయన ధూమం వెలువడదు.ఫ్లోరైడ్, బ్రోమైడ్, అయోడైడ్, సైనైడ్ వంటి తుల్యమైన సమ్మేళనాలు ఏర్పడవు.అందుచేత క్లోరైడును గుర్తించుటకు ఈ నిర్దార పరీక్ష క్లోరైడ్ ఉనికిని గుర్తించుటకు సరియైన పరీక్షావిధానం.
క్రోమైల్ క్లోరైడ్- ఆల్కిన్సు ను ఆక్సీకరణ కారకం
ఉపయోగించిన ద్రావణి/సాల్వెంట్ ను అనుసరించి క్రోమైల్ క్లోరైడ్ రసాయన పదార్ధం ఆక్సీకరణ ద్వారా ఆల్కినులను ఆల్డిహైడ్ లు మార్చును.క్రోమియం క్లోరైడ్ తో ఆక్సీకరణ చర్య వలన ఇంటర్నల్ ఆల్కినులు ఆల్ఫా-క్లోరో కిటోనులు లేదా సంబంధిత రసాయన సంయోగ పదార్థాలను ఏర్పరచును.ఎటార్డ్ చర్య (Étard reaction) ద్వారా బెమ్జిలిక్ మిథైల్ సమూహం/గ్రూఫ్ తో చర్య వలన ఆల్డిహైడులను ఏర్పరచును. అంతియే కాక ఏదైనా పదార్థాలలో నైట్రేట్ అయానులు లేక పోవటాన్ని కనుగొను పరీక్షలో క్రోమియం క్లోరైడ్ రసాయన సంయోగ పదార్థాన్ని వాడతారు.
తగిన/అనుకూలమైన సాల్వెంటులు
క్రోమియం అత్యంత శక్తి వంతమైన రసాయన కారకం కావడం వలన దీనితో ఉపయోగించు సాల్వెంట్ లను జాగ్రత్తగా ఎంపిక చెయ్యాలి.ఇది నీటితో అత్యంత రసాయన చర్యాశీలత కల్గిఉన్నందున, ఇది అల్కహాలులతో సంపర్కం వలన వాటిని వియోగం కావించును.వెనడియం అక్సిట్రై క్లోరైడ్ (VOCl3, టైటానియంటెట్రా క్లోరైడ్ (TiCl4),, సల్ఫ్యురిల్ క్లోరైడ్ (SO2Cl2). వంటి క్లోరైడ్ వంటి ఎలక్ట్రో ఫిలిక్సంయోగ పదార్థాలు ఇటువంటి లక్షణాన్నే కల్గి ఉన్నాయి.అందువలన క్రోమైల్ క్లోరైడ్ వంటి వాటితో క్లోరో కార్బను సాల్వెంట్ లు ఉత్తమైనవి.ముఖ్యంగా డై క్లోరో మిథేన్ సాల్వెంట్.
రక్షణ భద్రత పరంగా
క్రోమైల్ క్లోరైడ్ నీటితో చర్య వలన హైడ్రో క్లోరిక్ ఆమ్లం, హెక్సా వాలెంట్ క్రోమియం (CrVI) విడుదల చేయును.హైడ్రోక్లోరిక్ఆమ్లం ప్రాణ హానికరం. క్రోమైల్ క్లోరైడ్ ఆవిరుల ప్రభావానికి మనసులు గురైన శ్వాస కోశ వ్యవస్థలో తాపం/మంట పుడుతుంది.కళ్ళకు ఆవిరులు తాకినా కళ్ళు విపరితంగామండును, నీళ్ళు కారును. అలాగే చర్మాన్ని తాకినకూడాబొబ్బలు, పుండ్లు ఏర్పడును. తరచుగా చర్మం క్రోమెయిల్ క్లోరైడ్ తో సంపర్కం వలన వ్రణాలు, పుళ్ళు ఏర్పడును.కడుపులోకి వెళ్ళిన అంతర్గత అవయాలకు నష్టం వాటిల్లును.
దీర్ఘకాలిక ఆరోగ్య ప్రభావం:క్రోమియం VI రసాయనం మానవ దేహ వ్యవస్థలో క్రోమోజోముల అస్వాభావికత కల్గించును, ఆకారణంగా దాని ఆవిరులను పీల్చడం వలన క్యాన్సరు వచ్చే ప్రమాదం పొంచివున్నది. అందు వలన క్రోమైల్ క్లోరైడ్ ను వాడునపుడు ముందస్తుగా తగిన జాగ్రత్తలు తీసుకోవాలి. ఇది రబ్బరు పలు ప్లాస్టికు వస్తువులతో తీవ్రంగా చర్య జరుపును కావున నిల్వ ఉంచు సమయంలో అన్ని జాగ్రత్తలు తీసుకోవాలి.''
దమ్మపేట మండలం
దమ్మపేట మండలం, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన మండలం కేంద్రం. ఇది సమీప పట్టణమైన సత్తుపల్లి నుండి 22 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది. ప్రస్తుతం ఈ మండలం కొత్తగూడెం రెవెన్యూ డివిజను లో భాగం. పునర్వ్యవస్థీకరణకు ముందు ఇది పాల్వంచ డివిజనులో ఉండేది.ఈ మండలంలో 22   రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం దమ్మపేట.
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం 2011భారత జనగణన గణాంకాల ప్రకారం మండల జనాభా - మొత్తం 58,444 - పురుషులు 28,975 - స్త్రీలు 29,469
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 482 చ.కి.మీ. కాగా, జనాభా 58,444. జనాభాలో పురుషులు 28,975 కాగా, స్త్రీల సంఖ్య 29,469. మండలంలో 14,969 గృహాలున్నాయి.
ఖమ్మం జిల్లా నుండి భద్రాద్రి జిల్లాకు మార్పు.
లోగడ దమ్మపేట ఖమ్మం జిల్లా,పాల్వంచ రెవిన్యూ డివిజను పరిధిలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా దమ్మపేట మండలాన్ని (1+21) గ్రామాలుతో కొత్తగా ఏర్పడిన భద్రాద్రి (కొత్తగూడెం) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీ చేసింది.
మండలంలోని రెవెన్యూ గ్రామాలు
గమనిక:నిర్జన గ్రామాలు ఒకటి పరిగణనలోకి తీసుకోలేదు
గీతా బస్రా
గీతా బస్రా సింగ్ (జననం 13 మార్చి 1984) భారతదేశానికి చెందిన సినిమా నటి. ఆమె 2006లో సినీరంగంలోకి అడుగుపెట్టి 2015లో భారత క్రికెటర్ హర్భజన్ సింగ్ ను వివాహమాడింది.
గులాబ్ సింగ్ లోధి
గులాబ్ సింగ్ లోధి, ఉత్తర ప్రదేశ్ రాష్ట్రానికి చెందిన స్వాతంత్ర్య సమరయోధుడు.
జననం
లోధి 1903లో ఉత్తర ప్రదేశ్ రాష్ట్రం, ఉన్నావ్ జిల్లా, ఫతేపూర్ చౌరసి (చండికా ఖేరా) అనే గ్రామంలోని రాజ్‌పుత్ కుటుంబంలో జన్మించాడు. తండ్రి ఠాకూర్ రామ్ రతన్ సింగ్ లోధి రైతు.
ఉద్యమం
స్వాతంత్ర్యోద్యమం తీవ్రస్థాయిలో ఉన్నప్పుడు బ్రిటిష్ పాలనకు వ్యతిరేకంగా నిర్వహించిన అనేక రాజకీయ కార్యకలాపాలలో లోధి చురుకుగా పాల్గొన్నాడు.
గుర్తింపు
2013, డిసెంబరు 23న భారత ప్రభుత్వం 'గులాబ్ సింగ్ లోధి' గౌరవార్థం పోస్టల్ స్టాంప్‌ను విడుదల చేసింది. పార్కులో 2004లో లోధి విగ్రహం స్థాపించబడింది, కానీ 2009 నాటికి శిథిలావస్థకు చేరుకుంది.
మూలాలు
వర్గం:1903 జననాలు వర్గం:1935 మరణాలు వర్గం:ఉత్తర ప్రదేశ్ వ్యక్తులు వర్గం:ఉత్తర ప్రదేశ్ స్వాతంత్ర్య సమర యోధులు
దొడ్డమనె మహాదేవి హెగ్దే
జననం
ఆమె 1906లో జన్మించింది. ఆమె కర్ణాటక మాజీ ముఖ్యమంత్రి దివంగత రామకృష్ణ హెగ్డే బంధువు.బాల వితంతువు, ఉత్తర కన్నడ జిల్లాలోని సిద్దపుర తాలూకాకు చెందిన దొడ్డమనేని కృష్ణయ్య సుబ్బయ్య హెగ్డే కుమార్తె, ఆమెది బొంబాయి కుటుంబం.
సేవా కార్యక్రమాలు
1930లో స్వాతంత్ర్యోద్యమం లోకి ప్రవేశించి, ఆమె వార్దా లోని మహాత్మాగాంధీ ఆశ్రమంలో చేరింది. ఆమె ఆచార్య వినోభా భావే, జమ్నాలాల్ బజాజ్ సన్నిహితురాలు. మహాదేవి తాయ్ ఇండియన్ నేషనల్ కాంగ్రెస్‌లో చేరింది. ఆ తరువాత ఆచార్య వినోభా భావే నిర్వహిస్తున్న సర్వోదయ ఉద్యమంలో కూడా పాల్గొన్నారు. స్వాతంత్ర్య పోరాటంలో మహాదేవి తాయ్ మూడుసార్లు జైలుకు వెళ్లింది. ఆమె విశ్వనీదం ట్రస్ట్, బెంగళూరులోని వల్లభ నికేతన్ వ్యవస్థాపకురాలు, ఆచార్య వినోబా భావే ఆరు ఆశ్రమాలలో ఒకటి.
మూలాలు
వర్గం:భారత స్వాతంత్ర్య సమర యోధులు
శేఖర్ బాషా
"శేఖర్ బాషా" en: Shekar Basha ఒక ఆర్జే గా (రేడియో జాకీ) , వీజే గా(టీవీ యాంకర్) మరియ క్రీడా వ్యాఖ్యాత గా(క్రికెట్ కామెంటేటర్) తెలుగు ప్రజలకి సుపరిచితుడే. ఇతను హైదరాబాద్ లోని 92.7 బిగ్ ఎఫ్ఎం లో రోజు సాయంత్రం 5 గంటలకు ప్రసారమయ్యే "కిక్ " కార్యక్రమాన్ని నిర్వహిస్తుంటాడు, అలానే టీవీ రంగంలో ఒక దశాబ్దం పాటు జెమినీ మ్యూజిక్, మా మ్యూజిక్ టీవీ ఛానల్ లలో వీజే గా వ్యవహరించాడు. ఇటీవల జరిగిన 2019 ఇండియా-వెస్ట్ఇండీస్ క్రికెట్ సీజన్ కి క్రీడా వ్యాఖ్యాతగా వ్యవహరించాడు(కామెంటేటర్). భారతదేశంలోనే అత్యంత ప్రతిష్టాత్మకమైన రేడియో అవార్డు "ఎక్సలెన్స్ ఇన్ రేడియో" ఐఆర్ఎఫ్ పురస్కారాన్ని ఇతను 19 సార్లు గెలుచుకున్నాడు, ఈ ఘనత సాధించిన ఏకైక భారతీయ ఆర్జే "శేఖర్ బాషా ". 2019 సంవత్సరానికి గాను ఇండియా రేడియో ఫోరమ్ వారి నుంచి "ఉత్తమ రేడియోజాకీ" పురస్కారాన్ని కూడా శేఖర్ బాషా గెలుచుకోవడం జరిగింది. ఆంగ్ల దినపత్రిక "ది టైమ్స్ ఆఫ్ ఇండియా" నిర్వహించిన ఒక సర్వే ప్రకారం, టీవీ మటియు రేడియో రంగాలలో అత్యంత ప్రభావితం చేసిన వ్యక్తులలో మొదటి 10 స్థానాల్లో నిలిచాడు(10 most desirable men in 2017 in TV & Radio). టీవీ రంగంలో తనకంటూ ఒక గుర్తింపు తెచ్చుకొని టన్నుల ప్రశంసలు అందుకున్న అసలు సిసలైన రేడియో గురువు "శేఖర్" ,ఎంట్టైన్మెంట్ కి కింగ్ గా నిరూపించుకున్నాడు, అని టైమ్స్ ఆఫ్ ఇండియా కితాబ్ ఇచ్చింది. 2016 సంవత్సరానికి గాను పద్మ మోహన పురస్కారం వారు అందించే పురస్కారాలలో " ఉత్తమ వీడియో జాకీ"  గా ప్రకటించబడ్డాడు ఎడమ|thumb|RJ Shekar IRF Award Winning pose (2005-2007)
10 ఏప్రిల్ 2005 లో తెలుగు జెమిని మ్యూజిక్ ఛానల్ లో వీడియో జాకీ(VJ) గా శేఖర్ తన కెరీర్ ప్రారంబించారు. ఇతను అదే ఛానల్ లో ౩౦౦౦ కి పైగా లైవ్ షో లు నిర్వహించాడు, కానీ పిల్లల థీమ్ గా చేసిన " హాయ్-బుజ్జి" షో లో తన పాత్రకు చాలా ప్రశంసలు అందుకున్నాడు మరియు గురు-శిష్య థీమ్ ఆధారంగా "సండే హమ్ - సందేహం" అనే లైవ్ షో కూడా నిర్వహించాడు.నవంబర్ 2006 లో శేఖర్ రెడ్ ఎఫ్ఎం 93.5(అప్పుడు ఎస్ ఎఫ్ఎం) లో ఆర్జే గా చేరాడు. ఇతను "తెల్లారిందోయ్ మామ (బ్రేక్ఫాస్ట్ షో)" మరియు " గురూ హోజ షురో" (మధ్యాహ్నం బ్యాండ్) షోలకు హోస్ట్ గా చేసాడు.
ఇండియా రేడియో ఫోరమ్ నుండి " గురూ హోజ షురో" షో  " 2007 సంవత్సరానికి గాను ఉత్తమ రేడియో కార్యక్రమం" పురస్కారాన్ని గెలుచుకుంది. శేఖర్ "కెవ్వు-కేక" అనే పదాన్ని పరిశ్రమకు పరిచయం చేసాడు, ఈ పధం చాలా మంది ప్రజల ఆదరణ పొందింది, తర్వాత సినిమాలు మరియు టీవీ కార్యక్రమాలకు ఈ పదాన్ని పేరుగా పెట్టారు (అల్లరి నరేష్ సినిమా పేరు "కెవ్వు-కేకే"). అంతేకాకుండా సినిమా పాటలలో కూడా ఈ పదాన్ని ఉపయోగించారు (పవన్ కళ్యాణ్ గబ్బర్ సింగ్).
(2007- present):
ఆగష్టు 2007 లో శేఖర్ బాషా రెడ్ ఎఫ్ఎం 93.5 నుండి బిగ్ ఎఫ్ఎం 92.7 కి మారాడు. బిగ్ ఎఫ్ఎం లో ఇతను "బిగ్ సందడి" షో కి హోస్ట్ గా చేసాడు, అప్పటివరకు ఈ షో తెలుగు టీవీ యాంకర్ మరియు సినీ నటి అయిన "ఝాన్సీ" చేత నిర్వహించబడింది. 27 మే 2008 న, ఐఆర్ఎఫ్ ఈ షో ను "ఉత్తమ రేడియో కార్యక్రమం" గా పేర్కొంది. శేఖర్ కు "గుడ్ మార్నింగ్" కి బదులుగా "హ్యాపీ మార్నింగ్"అని చెప్పే అలవాటు. అందుకే 2009 లో ఈ షో కి "హ్యాపీ మార్నింగ్స్" అని పేరు మార్చాడు.2015 లో తెలంగాణ రాష్ట్రం ఏర్పడిన తర్వాత, "హ్యాపీ మార్నింగ్స్" షో ని రాష్ట్ర గౌరవాన్ని ప్రతిబింబించేల "సలా0 తెలంగాణ" గా పేరు మార్చాడు, మరియు ఈ షో "2017 సంవత్సరానికి గాను ఉత్తమ బ్రేక్ఫాస్ట్ షో" పురస్కారాన్ని అందుకుంది. రేడియో మరియు వీడియో జాకీ లతో పాటు, శేఖర్ అవార్డు గెలుచుకున్న ప్రోమోలు మరియు హ్యుమర్ క్యాప్సూల్ స్పార్కర్లను కూడా నిర్మించారు, ఇందులో రేడియో హ్యుమర్ క్యాప్సూల్స్ "కోటిగాడు & రాఉగారు", బిగ్ బాబా, సంగీత0 మాస్టార్, గూగుల్ గురూజీ, ఆనందం పరమానందం ఉన్నాయి.
Awards and records :
2007 నుండి 2019 వరకు మొత్తం 18 అవార్డులతో అందరికంటే ఎక్కువ ఐఆర్ఎఫ్ అవార్డులను గెలుచుకుని శేఖర్ తనకంటూ ఒక ప్రత్యేకమైన స్థానాన్నిఏర్పరుచుకున్నాడు. ఉత్తమ వీడియో జాకీ - 2016 జెమినీ మ్యూజిక్ లో "ఎఫ్-క్లబ్" షో కి గాను ఈ పురస్కారం వచ్చింది. సంతోషమ్ సినీ మ్యాగజైన్ " 2014 సంవత్సరానికి గాను ఉత్తమ రేడియో జాకీ". అందుకున్నాడు. ఇంటర్నేషనల్ స్కూల్ ఆఫ్ బిజినెస్ మేనేజ్మెంట్ నుండి " 2010 సంవత్సరానికి గాను ఉత్తమ యువ ప్రసారకుడిగా(youngest communicator)" పురస్కారాన్ని శేఖర్ అందుకున్నాడు. ఆర్జే కోసం అహ్మదాబాద్ లోని ముద్రా ఇనిస్టిట్యుట్ ఆఫ్ కమ్యూనికేషన్స్ (MICA) లో శిక్షణ పొందాడు.
మారథాన్ :
1) సెప్టెంబర్ 2007 లో 92.7 గంటలు నాన్ -స్టాప్ మారథాన్ ని నిర్వహించాడు, తెలుగు రేడియో లో ఇది మొదటి మారథాన్, ఈ మారథాన్ హైదరాబాద్ లో భారీ సంచలనం  సృష్టించింది  మరియు రేడియో వాడకం మొత్తం హైదరాబాద్ లో పెరగడానికి సహాయపడింది.
2) 2008 ఆగష్టు 12 నుండి 16 వరకు 100 గంటల పాటు మొబైల్ స్టూడియో (ఆన్-వీల్స్) ద్వారా అనగా ఒక క్యాన్టర్ లోకి రేడియో స్టేషన్ ని మార్చి ఆ క్యాన్టర్ తోటి హైదరాబాద్ మొత్తం సంచరిస్తూ రేడియో ని ప్రజలకు మరింత దగ్గర చేసాడు. ఈ మారథాన్  యొక్క ముఖ్య ఉద్దేశం "శాంతి-అప్రమత్తత"  ఆగష్టు-15 నాడు ఎటువంటి అవాంఛనీయ సంగటనలు జరగకుండా తీవ్రవాదుల కుట్ర బగ్నం చెయ్యడానికి ప్రజలు అందరు కూడా తమ తమ వంతు సహకారాన్ని ఎలా అందించాలి ,ఎటువంటి జాగ్రత్తలు తీసుకోవాలి అనే అంశం పై వారిలో చైతన్యం తీసుకొచ్చాడు.
3) మరొకసారి 26 జనవరి 2016 ఉదయం 7 నుండి ౩౦ జనవరి 2016 సాయంత్రం 5 గంటల వరకు 106 గంటల "ఆన్-వీల్స్" మారథాన్ ను నిర్వహించాడు. అయితే ఈ సారి మొబైల్ ఇంటర్నెట్ యొక్క సేవలను సద్వినియోగం చేసుకోవడం మరియు దాని ప్రాముఖ్యతను తెలియజేయడమే ఈ మారథాన్ ఉద్దేశం.
4) ఇక నాలుగో మారథాన్ ప్లాస్టిక్ ఉత్పతులను ఉపయోగించడం వాటి వల్ల తలెత్తే పరిస్థితుల పై అవగాహన పెంచడానికి 92 గంటల నాన్-స్టాప్ ఆర్జే మారథాన్ 2018 ఆగష్టు 13 నుండి ఆగష్టు 16 వరకు నిర్వహించారు.
సినిమా తెరంగేట్రం :
ప్రముఖ దర్శకుడు సంగీతం శ్రీనివాస రావు దర్శకత్వం వహించిన "వెల్కమ్ -ఒబామా" చిత్రం తో శేఖర్ నటుడిగా కెరీర్ ప్రారంబించాడు. ఇతను "వేతిక నేను నా ఇష్టంగా" చిత్రానికి దర్శకత్వం వహించాడు, అంతేకాకుండా 2014 లో చల్లా భాను కిరణ్ దర్శకత్వం లో విడుదలైన "పంచముఖి" చిత్రం లో దర్శకుడుగా నటించాడు.
ఫిల్మోగ్రఫీ :
"వెల్కమ్ - ఒబామా" (2013) లో - సుబ్రహ్మణ్యం (అల్లుడు & పురోహితుడు) "
వేతిక నేను నా ఇష్టంగా "(2014) లో - బాషా బాయ్(డాన్)
"పంచముఖి"(2014) లో - అస్పిరింగ్ డైరెక్టర్
"నా-నువ్వే" (2018) - ఆర్జే
External links
సవరణ సారాంశం ( మీ సవరణలను క్లుప్తంగా తెలపండి)
వర్గం:క్రికెట్ వ్యాఖ్యాతలు
పాత్రికేయ వృత్తిలో మహిళలు
thumb|1985లో లూసీ మోర్గాన్, అమెరికన్ జర్నలిస్టు పాత్రికేయం వృత్తిగా అయిన తరువాత, దీనిని కెరీర్ గా ఎంచుకునేందుకు మహిళలకు అవకాశాలు తక్కువగా ఉండేవి. అంతే కాక వృత్తిలో కూడా ఎంతో వివక్షను ఎదుర్కొన్నారు. నిజానికి 1890కు ముందు స్త్రీలు ఎడిటర్లుగా, విలేఖరులుగా, క్రీడా విశ్లేషకులుగా పని చేశారు.
డెన్మార్క్
డెన్మార్క్ లో మహిళలు తమ భర్తల నుంచి వారసత్వంగా వచ్చిన పత్రికలకు ఎడిటర్లుగా పనిచేసేవారు. సోఫే మోర్సింగ్ దీనికి ఉదహారణగా నిలుస్తుంది. 1658లో ఆమె భర్త మరణం తరువాత ఈరోఫైషే వొచెంటిలిచె జైటుంగ్ పత్రికను నడిపింది. అయితే వారు తమ పత్రికలలో వార్తలు మాత్రం రాశేవారు కాదు.
చార్లెట్ట్ బాడెన్, ఈమె డెన్మార్క్ పత్రికల్లో వ్యాసాలు రాసిన మొట్టమొదటి మహిళ. 1786 నుండి 1793 వరకు వీక్లీ మోర్గెన్ పోస్ట్ లో అప్పుడప్పుడూ వ్యాసాలు రాస్తుండేది ఈమె. 1845లో డానిష్ వార్తాపత్రిక ఆధ్వర్యంలో నిర్వహించిన చర్చలో మేరీ అర్నెసెన్ పాల్గొంది. అప్పటికి బహిరంగ చర్చల్లో పాల్గొన్న మొట్టమొదటి మహిళ ఆమే. 1850 తరువాత ఇది సర్వ సాధారణమైపోయింది. 1849 నుండి 1871 మధ్య కాలంలో అతలియా ష్వార్ట్ జ్, కెరొలిన్ టెస్ట్ మాన్ వంటి వారిని జనాలు సెలబ్రిటీల్లా భావించేవారు. కెరొలిన్ యాత్రా వ్యాసాలు రాస్తుండగా, అతలియా పత్రికల్లో వ్యాసాలతో పాటు బహిరంగ చర్చల్లో చురుగ్గా పాల్గొనేది. 1870లో మహిళల ఉద్యమం ప్రారంభమై, స్వంత పత్రికలు నడుపుతూండేవారు. మహిళా సంపాదకులు, విలేఖర్లతో ఈ పత్రికలు నడిచేవి.
1880ల్లో డెనిష్ ప్రెస్ లలో మహిళలు పాత్రికేయ వృత్తిలో పనిచేయడం బాగా పెరిగింది. సోఫీ హార్టెన్(1848-1927) 1888లో సొరో ఏంట్స్ టిడెండోలో విలేఖరిగా పనిచేస్తూ, విలేఖరిగా తన కెరీర్ ను బాగా అభివృద్ధి చేసుకున్న మొట్ట మొదటి మహిళగా నిలిచింది.
Notes
వర్గం:పాత్రికేయులు
నంది ఎల్లయ్య
నంది ఎల్లయ్య (జూలై 1,1942 - ఆగస్టు 8, 2020) తెలంగాణ రాష్ట్ర రాజకీయ నాయకుడు, మాజీ పార్లమెంటు సభ్యుడు. భారత జాతీయ కాంగ్రెస్ తరపున సిద్ధిపేట లోకసభ నియోజకవర్గం నుండి ఐదుసార్లు (6వ, 7వ, 9వ, 10వ, 11వ లోకసభ), నాగర్‌కర్నూల్ లోకసభ నియోజకవర్గం ఒకసారి (2014-2019 వరకు) ఎంపీగా పనిచేశాడు.
జననం - విద్యాభ్యాసం
ఎల్లయ్య 1942, జూలై 1న హైదరాబాదులోని ముషీరాబాదులో జన్మించాడు. మెట్రిక్యులేషన్ పూర్తిచేశాడు.
రాజకీయ ప్రస్థానం
ఈయన 6సార్లు లోకసభ సభ్యుడిగా ఎన్నికయ్యాడు. సిద్ధిపేట లోకసభ నియోజకవర్గం నుండి 6వ (1977-80), 7వ (1980-84), 9వ (1989-91), 10వ (1991-96), 11వ (1996-98) లోకసభ సభ్యుడిగా ఎన్నికయ్యాడు. 2014లో జరిగిన పార్లమెంట్ ఎన్నికలలో నాగర్‌కర్నూల్ లోకసభ నియోజకవర్గం నుండి పోటిచేసి మంద జగన్నాథ్ ను ఓడించి 16 వ లోకసభకు ఎన్నికయ్యాడు. 1979-84, 1989-97 వరకు రెండుసార్లు రాజ్యసభ సభ్యుడిగా ఉన్నాడు. టీపీసీసీ ఉపాధ్యక్షుడిగా, ఎమ్మెల్సీగా కూడా పనిచేశాడు.
మరణం
2020, జూలై 29న అనారోగ్యంతో హైదరాబాదులోని నిమ్స్‌ లో చేరిన నంది ఎల్లయ్య కరోనా వ్యాధితో 2020, ఆగస్టు 8 శనివారం ఉదయం 10.30 గంటలకు మరణించాడు.
మూలాలు
వర్గం:హైదరాబాదు వ్యక్తులు వర్గం:తెలంగాణ రాజకీయ నాయకులు వర్గం:2020 మరణాలు వర్గం:1942 జననాలు వర్గం:16వ లోక్‌సభ సభ్యులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:10వ లోక్‌సభ సభ్యులు వర్గం:11వ లోక్‌సభ సభ్యులు వర్గం:రాజ్యసభ మాజీ సభ్యులు వర్గం:భారత జాతీయ కాంగ్రెస్ నాయకులు వర్గం:నాగర్‌కర్నూల్ జిల్లా వ్యక్తులు వర్గం:కరోనా వ్యాధి మరణాలు
నైనీటాల్ జిల్లా
నైనిటాల్ జిల్లా భారతదేశంలోని ఉత్తరాఖండ్ రాష్ట్రంలోని కుమావోన్ డివిజన్‌లోని ఒక జిల్లా. దీని ముఖ్యపట్టణం నైనితాల్‌. దీనికి ఉత్తరాన అల్మోరా జిల్లా, దక్షిణాన ఉధమ్ సింగ్ నగర్ జిల్లా సరిహద్దులుగా ఉన్నాయి. హల్ద్వానీ జిల్లాలో అతిపెద్ద నగరం.
జనాభా వివరాలు
2011 జనాభా లెక్కల ప్రకారం నైనితాల్ జిల్లా జనాభా 9,54,600. జనసాంద్రత 225/చ.కి.మీ. గత దశాబ్దంలో జనాభా వృద్ధి రేటు 25.1%. జనసాంద్రత ప్రతి 1000 మంది పురుషులకు 934 స్త్రీలు. అక్షరాస్యత 83.9%.
జనాభాలో 8,09,717 మంది హిందువులు, 1,20,742 మంది ముస్లిములు, 17,419 మంది సిక్కులు ఉన్నారు.
భాషలు
2011 జనగణన ప్రకారం జిల్లాలో ప్రధానమైన భాషలు కుమావోని ( 48%), హిందీ ( 39%), ఉర్దూ ( 6.6%), పంజాబీ ( 2.1%), గర్వాలీ ( 1.6%), భోజ్‌పురి ( 0.70%), నేపాలీ ( 0.63%). రామ్‌నగర్ డెవలప్‌మెంట్ బ్లాక్‌లోని అనేక గ్రామాలలో బుక్సా మాట్లాడేవారు కూడా ఉన్నారు.
విశ్వంభర
విశ్వంభర డా.సి.నారాయణరెడ్డి రచించిన పద్య కావ్యము. ఈ గ్రంథానికి 1988 సంవత్సరంలో భారతదేశంలోని అత్యున్నతమైన జ్ఞానపీఠ పురస్కారం ప్రదానం చేయబడింది. సినారె దీనిని రాజాలక్ష్మీ ఫౌండేషన్ వ్యవస్థాపకులు, తన ప్రియమిత్రులైన శ్రీ రమణయ్య రాజా గారికి అంకితమిచ్చారు. దీనిని మొదటిసారిగా 1980లో ముద్రించారు.
ఈ విశ్వంభర కావ్యాన్ని కొన్ని విశ్వవిద్యాలయాలు ఎం.ఏ.స్థాయిలో పాఠ్యగ్రంథంగా నిర్ణయించాయి. దీని మీద ఎం.ఫిల్., పి.హెచ్.డి. పట్టాల కోసం పరిశోధనలు జరిగాయి. దీనిని హిందీలోకి ఆచార్య భీమసేన్ నిర్మల్, ఇంగ్లీషులోకి డాక్టర్ అమరేంద్ర అనువదించారు.
ప్రస్తావన
ఈ కావ్యానికి నాయకుడు మానవుడు. రంగస్థలం విశాల విశ్వంభర. ఇతివృత్తం తేదీలతో నిమిత్తంలేని, పేర్లతో అగత్యంలేని మనిషి కథ. ఈ కథకు నేపథ్యం ప్రకృతి.
మనిషి ధరించే వివిధ భూమికలకు మూలధాతువులు మనశ్శక్తులు.
అలెగ్జాండర్, క్రీస్తు, అశోకుడు, సోక్రటీస్, బుద్ధుడు, లింకన్, లెనిన్, మార్క్స్, గాంధీ - ఇలా ఇలా ఎన్నెన్ని రూపాలో మనిషికి!
కామం, క్రోధం, లోభం, మదం, ఆత్మశోధనం, ప్రకృతిశక్తుల వశీకరణం - ఇలా ఇలా ఎన్నెన్ని విభిన్న ప్రవృత్తులో మనిషికి!
ఆదిమదశ నుంచీ ఆధునికదశ వరకు మనిషి చేసిన ప్రస్థానాలు ఈ కావ్యంలోని ప్రకరణాలు.
మనిషి సాధన త్రిముఖం - కళాత్మకం, వైజ్ఞానికం, ఆధ్యాత్మికం. ఈ సాధనలో అడుగడుగునా ఎదురుదెబ్బలు. క్షతుడైనా మనిషి తిరోగతుడు కాలేదు.
ఇలాంటి మహోన్నతమైన ఆలోచనల రేఖాచిత్రం 'విశ్వంభర' కావ్యరచనకు పునాది.
రచననుండి ఉదాహరణలు
thumb|right|విశ్వంభర రచయిత డా.సి. నారాయణరెడ్డి నేను పుట్టక ముందే నెత్తి మీద నీలి తెర కాళ్ళ కింద ధూళి పొర
ఆ తెరకు అద్దిన అద్దాల బిళ్లల్లో మిణుగురులు కనురెప్పలు మిటకరించాయి చిచ్చుముద్దల్లోంచి చిమ్ముకొచ్చిన పచ్చి వెలుగులు పాలమీగడల్లా పరుచుకున్నాయి''
బురద నవ్వింది కమలాలుగా పువ్వు నవ్వింది భ్రమరాలుగా పుడమి కదిలింది చరణాలుగా జడిమ కదలింది హరిణాలుగా నీటికి రెక్కలు మొలిచి నింగినందుకుంది నింగికి అడుగులు కదిలి నేలనందుకుంది
వేయి తోటలను నరికిన చేయి పూయిస్తుందా ఒక్క పువ్వును ఉర్వీతలాన్ని వణికించిన శక్తి ఒక్క హృదయాన్ని జయిస్తుందా...
మనసుకు తొడుగు మనిషి మనిషికి ఉడుపు జగతి ఇదే విశ్వంభరా తత్వం ఇదే అనంత జీవిత సత్యం....
ప్రశంసలు, పురస్కారాలు
ఈ రచనకు 1988లో జ్ఞానపీఠ పురస్కారం లభించింది. ఆంగ్ల, హిందీ భాషలలోకి ఇది అనువదించబడింది. కొన్ని విశ్వవిద్యాలయాలలో దీనిని పాఠ్యగ్రంధంగా నిర్ణయించారు. దీనిపై డాక్టరేటు పరిశోధనలు కూడా జరిగాయి. . కలకత్తా భారతీయ భాషా పరిషత్తు 'భిల్వారా' అవార్డును, త్రివేండ్రం కుమారన్‌ ఆసాన్‌ అవార్డును, సోవియెట్‌ ల్యాండ్‌ నెహ్రూ అవార్డును పొందింది.
బయటి లింకులు
వర్గం:తెలుగు పుస్తకాలు వర్గం:1990 పుస్తకాలు వర్గం:1980 పుస్తకాలు
లాటిన్
thumb|లాపిస్ నైజర్, రోమ్ నుండి పురాతన లాటిన్ శాసనం, క్రీ.పూ. 600 సెమీ-లెజెండరీ రోమన్ కింగ్డమ్ సమయంలో లాటిన్ ఈ భాషను ప్రాచీన ఇటలీ సామ్రాజ్యంలో మాట్లాడేవారు. ఆధునిక యూరోపు లోని చాలా దేశాలలో మాట్లాడే భాషలు ఈ భాష నుండే పుట్టాయని భాషా శాస్త్రవేత్తలు నిరూపించారు. ఇంగ్లీష్, రోమన్ వంటి భాషలు ఈ భాష నుండే పుట్టాయి. వాటికన్ నగరంలో అధికారిక భాష కూడాను.
చరిత్ర
లాటిన్ (లింగువా లాటినా) ఇండో-యూరోపియన్ భాషా కుటుంబానికి చెందిన ఇటాలిక్ శాఖ. ఇటాలిక్ మాట్లాడేవారు ఇటలీ కి చెందినవారు కాదు. వీరు క్రీ.పూ 2వ సహస్రాబ్దిలో ఇటాలియన్ ద్వీపకల్పానికి వలస వెళ్ళారు. వారు రాకకు ము౦దు ఇటలీలో ఉత్తరాన ఇండో-యూరోపియన్ మాట్లాడే ప్రజలు కాని ఎట్రూస్కాన్లు, దక్షిణాన గ్రీకులు నివసి౦చారు. లాటిన్ పశ్చిమ-మధ్య ఇటలీలో లాటియం అని పిలువబడే టిబర్ నది వెంబడి ఒక ప్రాంతంలో అభివృద్ధి చెందింది, ఇది రోమన్ నాగరికతకు జన్మస్థలంగా మారింది. రోమ్ ఇటాలియన్ ద్వీపకల్పంపై తన రాజకీయ అధికారాన్ని విస్తరించడంతో, లాటిన్ సా.శ. 1వ శతాబ్దంలో కొంతకాలం మాట్లాడటం ఆగిపోయిన ఓస్కాన్, ఉంబ్రియన్ వంటి ఇతర ఇటాలిక్ భాషలపై ఆధిపత్యం చెలాయించింది.
రోమన్ సామ్రాజ్యం విస్తరణలో రోమన్ పౌరులు మాట్లాడే భాష వ్యావహారిక రకమైన వల్గర్ లాటిన్ మాట్లాడే రోమన్లు ఆక్రమించిన భూభాగాల అంతటా లాటిన్ భాష విస్తరించింది. అసభ్యకరమైన లాటిన్ విస్తృత మాట్లాడే (కమ్యూనికేషన్) భాష కానీ, ఇది క్లాసికల్ లాటిన్ వంటి ప్రామాణిక లిఖిత భాష కాదు, అన్ని లిఖిత పూర్వం కోసం ఉపయోగించే భాష ప్రామాణిక రూపం. స్థానిక భాషల ప్రభావంతో సహా వివిధ కారకాలను బట్టి రోమన్లు ఆక్రమించిన భూభాగాల్లో అసభ్యకరమైన లాటిన్ భాషా వైవిధ్యం చూపింది. రోమన్ సామ్రాజ్య౦ విచ్ఛిన్నమై, రోమ్ తో స౦భాషణ తగ్గిపోయి, వల్గర్ లాటిన్ ప్రాంతీయ రూపాలు నిర్మాణ౦, పదజాల౦, ఉచ్ఛారణలోని సాంప్రదాయిక నియమాల ను౦డి మరి౦త ఎక్కువగా భిన్న౦గా ఉన్నాయి. అవి పరస్పర౦ అర్థ౦ చేసుకోలేనివిగా మారాయి, 9వ శతాబ్ద౦ నాటికి అవి నేడు మనకు తెలిసినట్లుగా వేర్వేరు శృంగార భాషలుగా అభివృద్ధి చె౦దాయి.
ప్రభావం
వల్గర్ లాటిన్ పరిణామం చెందడం కొనసాగుతుండగా, క్లాసికల్ లాటిన్ ఎక్కువగా మతం, పాండిత్యంలో లిఖిత భాషగా మధ్య యుగాల అంతటా కొంత వరకు ప్రామాణిక రూపంలో మారకుండా కొనసాగింది. ఆ విధంగా, ఇది అన్ని పాశ్చాత్య యూరోపియన్ భాషలపై తీవ్ర ప్రభావాన్ని చూపింది. లాటిన్ భాష నేడు మాట్లాడబడనప్పటికీ, లాటిన్ అనేక సజీవ భాషలపై ప్రధాన ప్రభావాన్ని చూపింది, వెయ్యి సంవత్సరాలకు పైగా పాశ్చాత్య ప్రపంచంలోని భాషా ఫ్రాంకాగా పనిచేసింది. చాలా ఆధునిక పాశ్చాత్య ఇండో-యూరోపియన్ భాషలు లాటిన్ నుండి ప్రత్యక్షంగా లేదా పరోక్షంగా పదాలను అరువు తెచ్చుకున్నాయి, ఇది ఇప్పటికీ విద్యా, వైద్యం, సైన్స్, చట్టంలో పరిమిత ఉపయోగాన్ని కలిగి ఉంది. క్లాసికల్ లాటిన్ భాష, సాహిత్యం అధ్యయనం అనేక దేశాలలోని పాఠశాలలు, విశ్వవిద్యాలయాలలో పాఠ్యప్రణాళికలో భాగంగా ఉంది. ఓవిడ్, వర్జిల్ వంటి రోమన్ రచయితలు, కవుల రచనలు ప్రపంచవ్యాప్తంగా విస్తృతంగా అధ్యయనం చేయబడ్డాయి.
కాథలిక్ చర్చి లాటిన్ ను రెండవ వాటికన్ కౌన్సిల్ (1962-1965) వరకు దాని ప్రాథమిక ప్రార్థనా భాషగా ఉపయోగించింది, తరువాత ఇది ఎక్కువగా చర్చిసభ్యుల స్థానిక మాట్లాడే భాషలచే భర్తీ చేయబడింది. అయితే, చర్చి లాటిన్ అని కూడా పిలువబడే ఎక్లెస్సియాస్టికల్ లాటిన్ ను రోమన్ కాథలిక్ చర్చి యొక్క పత్రాలలో, దాని లాటిన్ ప్రార్థనలలో ఉపయోగిస్తారు. ఎక్లెసియాస్టికల్ లాటిన్ క్లాసికల్ లాటిన్ కంటే చాలా భిన్నంగా లేదు.
ప్రస్తుతము
పురాతన రోమ్ లో కాథలిక్ చర్చి ప్రభావం ఉన్నప్పుడు, లాటిన్ విశాలమైన రోమన్ సామ్రాజ్యంలో అధికారిక భాషగా మారింది. లాటిన్ భాష ప్రపంచానికి రాజ భాషగా - ప్రపంచములో మాట్లాడే భాషగా ( అంతర్జాతీయ కమ్యూనికేషన్), శాస్త్రసాంకేతిక ( సైన్స్ లో) భాష. లాటిన్ ఇప్పుడు ఒక మృత భాషగా పరిగణించబడుతుంది, అంటే ఇది ఇప్పటికీ నిర్దిష్ట సందర్భాలలో ఉపయోగించబడుతుంది, కానీ స్థానిక మాట్లాడేవారు లేరు. (సంస్కృతం మరొక మృత భాష.) చారిత్రాత్మక పరంగా, లాటిన్ మారినంతగా మరణించలేదు - ఫ్రెంచ్, స్పానిష్, పోర్చుగీస్, ఇటాలియన్, రోమేనియన్ గా మారింది. వీటిని రొమాన్స్ భాషలు అని పిలుస్తారు -- "రోమ్" అనేది మూల పదం -- లాటిన్ నుండి అభివృద్ధి చేయబడినవి. ఈ ఐదు భాషలు లాటిన్ నుండి వ్యాకరణం, ఉద్రిక్తతలు, నిర్దిష్ట చిక్కులను కలిగి ఉన్నాయి ( యాదృచ్ఛికంగా కాదు), ప్రతి భాష పశ్చిమ రోమన్ సామ్రాజ్యంలో మునుపటి భూభాగాలలో అభివృద్ధి చెందింది. ఆ సామ్రాజ్యం విఫలమైనప్పుడు, లాటిన్ భాష కనుమరుగై, కొత్త భాషలు రావడం జరిగింది. లాటిన్ సాధారణ ఉపయోగం నుండి బయటపడటానికి కారణం, ఒక భాషగా, ఇది నమ్మశక్యం కానిది, సంక్లిష్టమైనది. క్లాసికల్ లాటిన్ చాలా అసంబద్ధంగా ఉంది, అంటే దాదాపు ప్రతి పదం ఉద్రిక్తత, కేసు, స్వరం, అంశం, వ్యక్తి, సంఖ్య, లింగం, మానసిక స్థితి ఆధారంగా సవరించబడుతుంది. క్లాసికల్ లాటిన్ వినియోగాన్ని ప్రోత్సహించే, ప్రామాణికం చేసే కేంద్ర శక్తి లేనందున, ఇది క్రమంగా రోజువారీ భాషలో కనిపించే ఆస్కారం లేకుండా పోయింది.అసభ్యలాటిన్, తప్పనిసరిగా మాతృభాష సరళీకృత భాష కొంతకాలం మనుగడ సాగించింది, కానీ వివిధ స్థానిక భాషలలో పోటీ పడలేకపోయినది. ఆరవ శతాబ్దం చివరి నాటికి, లాటిన్ సజీవ భాషగా మరణించింది. అయినప్పటికీ, ప్రారంభ పాశ్చాత్య సాహిత్యం, వైద్యం, సైన్స్ లో లాటిన్ భాష ప్రాబల్యం కారణంగా, పురాతన భాషగా లాటిన్ ఎన్నడూ అంతరించిపోలేదు - ఈ పదం భాషాశాస్త్రంలో దాని స్వంత ప్రత్యేక అర్థాన్ని కలిగి ఉంది. నేడు, లాటిన్ ఇప్పటికీ అనేక సాంకేతిక రంగాలలో, వైద్య పదజాలం, వర్గీకరణ, జాతుల శాస్త్రీయ వర్గీకరణలో ఉపయోగించబడుతుంది.
మూలాలు
వర్గం:ప్రపంచ భాషలు వర్గం:ఇటాలియాన్ భాషలు
ఝలావర్
ఝలావర్, భారత రాష్ట్రమైన రాజస్థాన్ లోని ఒక నగరం.ఇది రాజస్థాన్ రాష్ట్రం ఆగ్నేయ ప్రాంతంలో ఉంది.ఇది పూర్వపు రాచరిక రాజ్యం ఝలావర్ రాజధాని, ఝలావర్ జిల్లాకు పరిపాలనా ప్రధాన కార్యాలయం. ఝలావర్ ఒకప్పుడు బ్రిజ్ నగర్ అని పిలువబడింది.
చరిత్ర
ఝలవార్ నగరాన్ని కోటా రాజ్యానికి చెందిన దీవాన్ బహుదూర్ (సా.శ. 1791) రాజ్‌పుత్ ఝుల జలీమ్ సింగ్ స్థాపించాడు. అతను తరువాత ఈ పట్టణప్రాంతాన్నిచావోని ఉమేద్పురా అని పిలిచే ఒక సైనిక స్థావరంగా స్థాపించాడు.అప్పటి పట్టణప్రాంతం ఆ సమయంలోదట్టమైన అడవుల, వన్యప్రాణుల చుట్టూ ఉంది.
ఝుల జలీమ్ సింగ్ తరచూ వేట కోసం ఇక్కడకు వచ్చేవాడు.అతను ఈ స్థలాన్ని చూచి చాలా ఇష్టపడ్డాడు. దానిని పట్టణ ప్రాంతంగా అభివృద్ధి చేయాలనుకున్నాడు.ఈ కేంద్ర ప్రదేశం గుండా మాల్వా నుండి కోట వైపు మరాఠా ఆక్రమణదారులు, హడోటి రాష్ట్రాలను స్వాధీనం చేసుకోవాలనే లక్ష్యంతో ఈ స్థలాన్ని సైనికుల నివాసప్రాంతంగా అభివృద్ధి చేయాలనుకున్నాడు
ఈ ప్రదేశం ఝులా జలీమ్ సింగ్ గుర్తించాడు. దీనిని సైనికుల స్థావరాల పట్టణ ప్రాంతంగా అభివృద్ధి చేయడం ప్రారంభించాడు. తద్వారా అతను కోట రాష్ట్రానికి చేరుకునే ముందు మరాఠా ఆక్రమణదారులపై దాడి చేయడానికి,ఆపడానికి ఈ స్థలాన్ని ఉపయోగించుకున్నాడు. 1803-04లో చావోని ఉమేద్పురాను కంటోన్మెంట్ టౌన్ షిప్ గా అభివృద్ధి చేశాడు.1821 డిసెంబరులోఈ ప్రాంతాన్ని సందర్శించిన కల్నల్ టాడ్, ఈ ప్రాంతాన్ని ఝులా జలీమ్ సింగ్ స్థాపించిన కంటోన్మెంట్, పెద్ద ఇళ్ళు, హవేలిస్, చుట్టుపక్కల గోడలతో బాగా స్థిరపడిన పట్టణ ప్రాంతంగా అభివర్ణించాడు.
సా.శ. 1838 లో, ఇంగ్లీష్ పాలకులు ఝులావర్ రాష్ట్రాన్ని కోట రాజ్యం నుండి నుండి వేరుచేసి ఝులా జలీమ్ సింగ్ మనవడు ఝులా మదన్ సింగ్ కు ఇచ్చారు. ఝులావర్ రాజ్యాన్ని అభివృద్ధి చేయడానికి తన పరిపాలన సేవలను అభివృద్ధి చేశాడు.అతను చాలాకాలం ఝులావర్ పట్టణంలో నివసించాడు. సా.శ.1840 - 1845 లో గర్హ్ ప్యాలెస్ అనే గాజ భవనం నిర్మించడం ప్రారంభించాడు.అతను ఝులావర్ రాజ్యానికి మొదటి పాలకుడు.ఝులావర్ చరిత్రలో గణనీయమైన కృషి చేశాడు.ఝులా మదన్ సింగ్ 1838 నుండి 1845 వరకు ఝులావర్ ను పాలించాడు. అతని మరణం తరువాత, ఝులా పృథ్వీ సింగ్ ఝులావర్ పాలకుడు అయ్యాడు. అతను సుమారు 30 సంవత్సరాలు పరిపాలించాడు.
సా.శ. 1899 నుండి 1929 వరకు ఝులవార్ రాజ్యాన్ని పాలించిన రానా భవానీ సింగ్ జీ, ఝులావర్ రాజ్య అభివృద్ధిలో విశేష కృషి చేశాడు.సామాజిక కార్యకలాపాలు, ప్రజా పనులు (నిర్మాణం), విద్య, ఇతర పరిపాలన రంగాలలో అతని చురుకైన ప్రమేయం ఉంది.
పటాన్ లేదా ఝులావరా పటాన్ అని కూడా పిలువబడే ఝులవార్ ప్రధాన పట్టణం పేరులేని రాచరిక రాజ్యానికి వాణిజ్య కేంద్రంగా ఉంది.దానిలో నల్లమందు, నూనె గింజలు, పత్తి మొదలగునవి ప్రధాన ఎగుమతులుగా ఉండేవి.రాజ భవనం పట్టణానికి ఉత్తరంగా నాలుగు మైళ్ళు (6 కిమీ) దూరంలో ఉంది. పట్టణానికి సమీపంలో లభించిన విస్తృతమైన శిథిలాలు ప్రకారం చంద్రవతి అనే పురాతన నగరం ఔరంగజేబు పాలనలో ధ్వంసమైనట్లు చెబుతారు.దాని అవశేషాల ఉత్తమ లక్షణంగా సీతలేశ్వర్ మహాదేవ ఆలయాన్ని గుర్తించారు. (సి.600).
రాచరిక రాజ్యంగా ఝులావర్
thumb|1561 - గాగ్రౌన్ కోట గవర్నర్ కీలను అక్బర్‌కు అప్పగించాడు.|347x347px ఝులా కుటుంబానికి చెందిన రాజ్‌పుత్‌లు కుటుంబం ఝులావర్ మాజీ పాలకులు. ఝులా రాజ్‌పుత్ మహారాజాకు జులా కోటామధు సింగ్ అభిమానమయ్యాడు.అతని నుండి ఒక ముఖ్యమైన పదవిని అందుకున్నాడు. ఇది వంశపారంపర్యంగా మారింది. కోట రాజులు (1771) మరణించిన తరువాత, ఝులావర్ రాజ్యం మధు సింగ్ వారసుడు జులా జలీమ్ సింగ్ బాధ్యతకు వదిలివేయబడింది.
అప్పటి నుండి జలీమ్ సింగ్ కోట వాస్తవ పాలకుడు. నలభై ఐదు సంవత్సరాలుగా కొనసాగిన అతని పరిపాలనలో, కోట భూభాగాన్ని అన్ని పార్టీలు గౌరవించాయి. సా.శ 1838 లో, బ్రిటీష్ జోక్యం, అంతర్గత రాజకీయాలతో కోట రాజ్యాన్ని విచ్ఛిన్నం చేయాలనే నిర్ణయంతో, ఝులా జలీమ్ సింగ్ వారసులకు ప్రత్యేకంగా ఝులవార్ కొత్త రాజ్యాన్ని సృష్టించింది.కోట నుండి తెగిపోయిన జిల్లాలు కోట ఆదాయంలో మూడింట ఒక వంతు (120,000) ప్రాతినిధ్యం వహించాయి. ఒక ఒప్పందం ద్వారా వారు బ్రిటిష్ వారి ఆధిపత్యాన్ని అంగీకరించారు.వార్షిక కప్పం రూ. 8000/-ల ద్వారా మదన్ సింగ్ మహారాజు రాణా బిరుదు అందుకుంది. రాజపుతానా ఇతర ఉన్నతాధికారులను అదే హోదాలో ఉంచారు.
భౌగోళికం
ఝులవార్ 24.6°N, 76.15°W వద్ద ఉంది. ఇది 312 మీటర్లు (1023 అడుగులు) సగటు ఎత్తులో ఉంది.
వాతావరణం
ఈ ప్రాంతం వాతావరణం ఇండో-గంగా మైదానానికి సమానంగా ఉంటుంది. వేసవిలో ఉష్ణోగ్రత సాధారణంగా 40 C, గరిష్ఠంగా 45 C మించి ఉంటుంది.శీతాకాలంలో అతి శీతల ఉష్ణోగ్రత 1 C చేరుకుంటుంది. రాజస్థాన్ రాష్ట్రంలో ఝులావర్ ప్రాంతంలో అత్యధిక వర్షపాతం నమోదైంది. సగటున 35 అంగుళాల 890 మి.మీ.వర్షపాతం ఉంటుంది.
జనాభా
2011 భారత జనాభా లెక్కల ప్రకారం, ఝలావార్ మొత్తం జనాభా 66,919 కాగా, వారిలో 34,765 మంది పురుషులు, 32,154 మంది మహిళలు ఉన్నారు. 0 నుండి 6 సంవత్సరాల వయస్సు గల జనాభా 8,919. ఝులావార్‌లో మొత్తం అక్షరాస్యత 48,145 కాగా, జనాభాలో 71.95% మంది పురుష అక్షరాస్యత 77.9%, స్త్రీల అక్షరాస్యత 65.5% ఉంది. షెడ్యూల్డ్ కులాలు జనాభా11,422 షెడ్యూల్డ్ తెగల 3,534 మంది ఉన్నారు.2011 లో ఝులావర్ పట్టణ పరిధిలో13595 గృహాలను కలిగి ఉంది.
రవాణా
వాయు ద్వారా
ఝులావర్ పట్టణానికి ముందుగా నిర్ణయించిన ప్రకారం వాణిజ్య విమానాలతో సమీప విమానాశ్రయం కోటలోఉంది.ఇది ఝులావర్ పట్టణానికి 82 కి.మీ.దూరంలో ఉంది.కోట విమానాశ్రయం ఆదివారం తప్పించి వారానికి ఆరు రోజుల జైపూర్,న్యూ ఢిల్లీకి ఒకే విమానం నడుస్తుంది.ముందుగా నిర్ణయించిన ప్రకారం నడిచే వాణిజ్య విమానాలతో ప్రత్యామ్నాయ విమానాశ్రయం భోపాల్‌లోని రాజా భోజ్ విమానాశ్రయం. మధ్యప్రదేశ్‌లోని ఇండోర్‌ దేవి అహిల్య బాయి హోల్కర్ విమానాశ్రయం, కోలానా విమానాశ్రయ ఝులావర్ నగరానికి సమీపంలో ఉన్నాయి.దీనిని చార్టర్డ్ విమానం ఉపయోగిస్తుంది.
త్రోవ ద్వారా
ఝులావర్ పట్టణం జాతీయ రహదారి నంబర్ 52 లో ఉంది.చాలా ప్రభుత్వ బస్సులు ప్రయాణసౌకర్యానికి వసతిగా ఉన్నాయి.
ఉష్ణ విద్యుత్ కేంద్రం
కలిసింద్ థర్మల్ పవర్ స్టేషన్ ఝులావర్ పట్టణం నుండి 12 కి.మీ (7 మైళ్లు) దూరంలో ఉంది. దీనిని రాజస్థాన్ రాష్ట్ర విద్యుత్ ఉత్పాదన నిగమ్ నిర్వహిస్తోంది. దీని చిమ్నీలు 275 మీటర్లు (902 అడుగులు), 202 మీటర్లు (663 అడుగులు) ఎక్కువ కలిగిన సౌకర్యంతో రెండు శీతలీకరణ టవర్లుఉంది. ఇది ప్రపంచంలోనే ఎత్తైంది.ఈ ప్రాజెక్టును బిజిఆర్ ఎనర్జీ సిస్టమ్స్ లిమిటెడ్ వారిచే నిర్మించబడింది.
వెలుపలి లంకెలు
వర్గం:Articles with hAudio microformats వర్గం:Coordinates on Wikidata వర్గం:ఝలావర్ జిల్లా వర్గం:రాజస్థాన్ వర్గం:ఝలావర్ జిల్లా నగరాలు పట్టణాలు
బ్రియాన్ లారా
1969, మే 2 న జన్మించిన బ్రియాన్ లారా (Brian Charles Lara) వెస్ట్‌ఇండీస్కు చెందిన మాజీ క్రికెట్ కెప్టెన్. క్రికెట్ చరిత్రలోనే ప్రముఖ ఆటగాళ్ళలో ఒకడిగా పేరుపొందాడు. లారా పలుసార్లు టెస్ట్ క్రికెట్‌లో టాప్‌ర్యాంక్ సాధించాడు. టెస్ట్ క్రికెట్‌లో అత్యధిక పరుగులు చేసి ప్రపంచ రికార్డును సృష్టించడమే కాకుండా టెస్ట్ ఇన్నింగ్సులో అత్యధిక వ్యక్తిగత స్కోరు సాధించి ఇందులోనూ ప్రపంచ రికార్డు సొంతం చేసుకున్నాడు. ఫస్ట్‌క్లాస్ క్రికెట్‌లోనూ 501* పరుగులు సాధించి అత్యధిక వ్యక్తిగత స్కోరులో ప్రపంచరికార్డు సృష్టించాడు.
అంతర్జాతీయ క్రికెట్
అంతర్జాతీయ క్రికెట్‌లో బ్రియాన్ లారా స్థానం అత్యున్నతమైంది. టెస్ట్ క్రికెట్‌లోనూ, ఫస్ట్ క్లాస్ క్రికెట్‌లోనూ ఒక ఇన్నింగ్సులో అత్యధిక స్కోరు సాధించిన రికార్డులు అతని పేరిటే ఊన్నాయి. 1994లో ఇంగ్లాండుపై 375 పరుగులు సాధించి ప్రపంచ రికార్డు సృష్టించగా, 2003లో దాన్ని మాథ్యూ హెడెన్ 380 పరుగులు చేసి అధికమించాడు. లారా మళ్ళీ 400 పరుగుల ఇన్నింగ్సుతో మరో పర్యాయం ప్రపంచ రికార్డు చేజిక్కించుకున్నాడు. అంతేకాదు డొనాల్డ్ బ్రాడ్‌మెన్ తర్వాత టెస్టులలో 2 ట్రిపుల్ సెంచరీలు సాధించిన రెండో బ్యాట్స్‌మెన్ గాను, ఫస్ట్ క్లాస్ క్రికెట్‌లో బిల్స్ పాన్స్‌ఫోర్డ్ తర్వాత 2 క్వాడ్రుపుల్ సెంచరీలు (400 కంటే అధికంగా పరుగులు సాధించడం) చేసిన రెండో బ్యాట్స్‌మెన్ గాను అవతరించాడు. టెస్ట్ క్రికెట్ మొత్తంలో 9 డబుల్ సెంచరీలు సాధించి వీటిలో కూడా 12 డబుల్ సెంచరీలు సాధించిన డాన్ బ్రాడ్‌మెన్ తర్వాత రెండో స్థానంలో ఉన్నాడు. 1995లో ఇంగ్లాడుతో జరిగిన టెస్ట్ సీరీస్ లో వరుసగా 3 టెస్టులలో 3 శతకాలు సాధించాడు. 2005 నవంబర్లో ఆస్ట్రేలియాకు చెందిన అలాన్ బోర్డర్ అత్యధిక టెస్ట్ పరుగుల రికార్డును కూడా అధికమించి ఇందులోనూ ప్రపంచ రికార్డు సాధించాడు. ఇతడు మూడు పర్యాయాలు వెస్ట్‌ఇండీస్ క్రికెట్ జట్టుకు నాయకత్వం వహించాడు. మొదటి పర్యాయం 1998లో, రెండో సారి 2003లో, చివరగా 2006 ఏప్రిల్లో శివనారాయణ్ చందర్‌పాల్ రాజీనామాతో నాయకత్వం చేపట్టాడు. 2006 డిసెంబర్ 16న టెస్ట్ క్రికెట్ లో 10,000 పరుగులను పూర్తి చేసి ఈ ఘనత సాధించిన తొలి వెస్ట్‌ఇండీస్ బ్యాట్స్‌మెన్ గా రికార్డు స్థాపించాడు. 2007, ఏప్రిల్ 10న లారా వన్డే క్రికెట్ నుంచి నిష్క్రమిస్తున్నట్లు ప్రకటించాడు.
మూలాలు
వర్గం:1969 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:విజ్డెన్ క్రికెటర్లు వర్గం:టెస్ట్ క్రికెట్‌లో ట్రిపుల్ సెంచరీ వీరులు వర్గం:వెస్ట్‌ఇండీస్ క్రికెట్ కెప్టెన్లు వర్గం:వెస్ట్‌ఇండీస్ టెస్ట్ క్రికెట్ క్రీడాకారులు వర్గం:వెస్ట్‌ఇండీస్ వన్డే క్రికెట్ క్రీడాకారులు వర్గం:జీవిస్తున్న ప్రజలు
నీల్ ఆర్మ్‌స్ట్రాంగ్
నీల్ ఆర్మ్‌స్ట్రాంగ్ (ఆంగ్లం :Neil Alden Armstrong) (ఆగస్టు 5, 1930 - ఆగష్టు 25, 2012) అ.సం.రా.నికి చెందిన ఒక పూర్వపు వ్యోమగామి, పరీక్షా చోదకుడు (పైలట్), విశ్వవిద్యాలయపు ప్రొఫెసర్,, యు.ఎస్. నావికదళ చోదకుడు (అవియేటర్). ఇతను చంద్రుడిపై కాలు మోపిన మొదటి మానవుడు. ఇతడి మొదటి అంతరిక్ష నౌక జెమినీ 8 1966లో ప్రయోగింపబడినది, దీనికి ఇతను మొదటి కమాండ్ పైలట్. ఈ కార్యక్రమంలో, మొదటి మానవ సహిత అంతరిక్ష నౌక లో తోటి పైలట్ డేవిడ్ స్కాట్తో ప్రయాణించాడు. ఆర్‌మ్‌స్ట్రాంగ్ యొక్క రెండవ, ఆఖరి దఫా అంతరిక్ష ప్రయాణం అపోలో 11 చంద్రుడిపై యాత్ర మిషన్ కొరకు జూలై 20 1969 న అమలుపరచబడింది. ఈ మిషన్ లో ఆర్‌మ్‌స్ట్రాంగ్, బజ్జ్ ఆల్డ్రిన్ చంద్రుడిపై కాలుమోపి రెండున్నర గంటల సమయం సంచరించారు. ఆ సమయంలో మైకేల్ కాలిన్స్ కమాండ్ మాడ్యూల్ నందే ఉండి కక్ష్యలో పరిభ్రమించసాగాడు. ఆర్‌మ్‌స్ట్రాంగ్ కు అంతరిక్షయాత్రల గౌరవ పతాకం ప్రసాదింపబడింది.
అనుభవాలు
అపోలో-11 నింగికెగిసిన తరువాత ఆర్‌మ్‌స్ట్రాంగ్ గుండె లయ నిముషానికి 109 చొప్పున విపరీతంగా పెరిగింది. జెమిని-8 వాహనంలో ఉన్న శబ్దంకన్నా విపరీతస్థాయిలో అపోలో 11 శబ్దం ఉంది. ఈ విపరీత పరిణామాలలో ఏర్పడే అంతరిక్ష దౌర్బల్యాన్ని తట్టుకుని, అంతరిక్షంలోగి ఎగిసినపుడు మానసికంగా కలిగే గతి దౌర్బల్యము, భయావహనం మొదలగువాటిని అనుభవించాడు.
చంద్రుడిపై మొదటి మానవుని నడక
thumb|నీల్ ఆర్మ్‌స్ట్రాంగ్ చంద్రుడిపై కాలు మోపిన తరువాత, చంద్రుడి ఉపరితలం గురించి చెబుతున్నాడు.
బయటి లింకులు
వర్గం:1930 జననాలు వర్గం:చంద్రుడు వర్గం:అమెరికా సంయుక్త రాష్ట్రాలు వర్గం:వ్యోమగాములు వర్గం:2012 మరణాలు వర్గం:అమెరికా వ్యోమగాములు
డెస్మండ్ హేన్స్
1956, ఫిబ్రవరి 15న బార్బడస్లో జన్మించిన డెస్మండ్ హేన్స్ (Desmond Leo Haynes) వెస్ట్‌ఇండీస్కు చెందిన ప్రముఖ మాజీ క్రికెట్ క్రీడాకారుడు. అతడు 1991లో విజ్డెన్ క్రికెటర్ గా ఎన్నికయ్యడు.
1980వ దశాబ్దంలో వెస్టీండీస్ తరఫున ఆడిన బ్యాట్స్‌మెన్‌లలో హేన్స్ ప్రముఖుడు. వెస్టండీస్ కు చెందిన మరో ఒపెనింగ్ బ్యాట్స్‌మెన్ అయిన గార్డన్ గ్రెనిడ్గ్తో కల్సి టెస్ట్ క్రికెట్‌లో 16 సెంచరీ భాగస్వామ్యాలు నిర్మించాడు. ఇందులో 4 పాట్నర్‌షిప్ డబుల్ సెంచరీలు. హేన్స్ 116 టెస్ట్ మ్యాచ్‌లు ఆడి టెస్ట్ క్రికెట్‌లో 42.29 సగటుతో 7487 పరుగులు సాధించాడు. టెస్ట్ క్రికెట్‌లో అతని అత్యధిక వ్యక్తిగత స్కోరు 184 పరుగులు. దీనిని 1984లో ఇంగ్లాండుపై సాధించాడు. 1978లో భారత పర్యటనలో హ్యాండిల్ ది బాల్ ప్రకారం ఔటై ఈ విధంగా ఔటైన అతికొద్ది బ్యాట్స్‌మెన్‌లలో ఒకరిగా నిల్చాడు.
వన్డే క్రికెట్‌లో కూడా హేన్స్ అనేక రికార్డులు సృష్టించిననూ కాలక్రమేణా ఆ రికార్డులు తదుపరి బ్యాత్స్‌మెన్‌లచే తిరగరాయబడ్డాయి. ఒక దశలో వన్డే క్రికెట్‌లో అత్యధిక పరుగులు, అత్యధిక సెంచరీలు హేన్స్ పేరిటే ఉన్నాయి. అతడు 1979, 1983, 1987, 1992 ప్రపంచ కప్ క్రికెట్‌లలో 25 మ్యాచ్‌లు ఆడి 854 పరుగులు సాధించాడు. ఇందులో ఒక శతకం, 3 అర్థ శతకాలు ఉన్నాయి.
1997లో క్రికెట్ నుంచి నిష్క్రమించిన పిదప హేన్స్ బార్బడస్ క్రికెట్ అసోసియేషన్ సెలెక్టింగ్ చైర్మెన్‌గా, కార్ల్‌టన్ క్రికెట్ క్లబ్ అధ్యక్షుడిగా, వెస్ట్‌ఇండీస్ ప్లేయర్స్ అసోసియేషన్ కార్యదర్శిగా పనిచేశాడు. సెనేటర్ గాను, జాతీయ స్పోర్ట్స్ కౌన్సిల్ చైర్మెన్ గాను విధులు నిర్వహించాడు. అతని ఆత్మకథ లియాన్ ఆఫ్ బార్బడస్ (Lion of Barbados)
వర్గం:1956 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:విజ్డెన్ క్రికెటర్లు వర్గం:వెస్ట్‌ఇండీస్ టెస్ట్ క్రికెట్ క్రీడాకారులు వర్గం:వెస్ట్‌ఇండీస్ వన్డే క్రికెట్ క్రీడాకారులు వర్గం:క్రికెట్ క్రీడాకారులు వర్గం:జీవిస్తున్న ప్రజలు
వీర్యం
వీర్యము లేదా రేతస్సు ఒక కర్బన ద్రవము.ఇది జీవుల పుట్టుకకు కారణభూతము. మానవులలో ఇది పురుషాంగము నుండి స్రవించబడుతుంది. రతి కార్యంలో వీర్యకణాలు స్త్రీ అండాశయంలో ప్రవేశించి ఫలదీకరణం చెంది పిండము ఏర్పడుతుంది. పురుషులలో కౌమార దశ నుండి వీర్యోత్పత్తి ప్రారంభమౌతుంది. వృషణాలు ఇందుకొ తోడ్పడతాయి.
ప్రపంచ ఆరోగ్య సంస్థ పరిశీలనల్ని దాని రికార్డులను గమనిస్తే, 1950 కన్నా ముందు ఒక మి.లీ వీర్యంలో 110 మిలియన్ల శుక్రకణాలు ఉండేవి. 1980 నాటికి అది 60 మిలియన్లకు తగ్గిపోయింది. ఆ తరువాత క్రమంగా 40 కి, 20 కి పడిపోయింది. ప్రస్తుతం అది 15 మిలియన్లకు పడిపోయింది. విచిత్రం ఏమిటంటే ఎంతకు పడిపోతే అదే ప్రామాణికమనే నిర్ధారణకు వచ్చేస్తున్నారు. ఇది సంతానలేమికి మాత్రమే కాదు. శుక్రకణాలతో పాటు టెస్టోస్టెరాన్ హార్మోన్లు కూడా తగ్గిపోయి ఒక దశలో నపుంసకత్వానికి కూడా దారితేసే ప్రమాదం ఉంది.
మానవ జీవితంలో పునరుత్పత్తి వ్యవస్థ ఇంత ప్రాధాన్యతను ఎందుకు సంతరించుకుంది? కేవలం, మానవ మనుగడకో, శరీర సమతుల్యతకో తోడ్పడుతుందని కాదు. మరి దేనికి? భూమండలం మీద జీవరాశి కొనసాగడానికి ఇది మూలమూ, అవ శ్యమూ కాబట్టి. కాకపోతే మిగతా వ్యవస్థల్లాగే సంతాన కారణమైన ఈ పునరుత్పత్తి వ్యవస్థ కూడా ఎన్నో ఆటుపోట్లకు గురవుతోంది. వాతావరణ కాలుష్యాల నుంచి ఆహారపు అలవాట్ల దాకా, శారీరకమే కాకుండా మానసిక కారణాలు ఈ జీవోత్పత్తి వ్యవస్థను కుంటుపడేలా చేస్తున్నాయి. అందులో శుక్రకణాల క్షీణగతి ఒక దిగ్భాంతికర పరిణామంగా మనకు కనపడుతుంది.1950 నుంచి ఈ 2013 దాకా శుక్రకణాల సంఖ్య నిదానంగా తగ్గుతూనే ఉంది.
ఈ క్రమంలో కేవలం శుక్రకణాల సంఖ్య మాత్రమే కాదు. పురుషత్వానికి ప్రతిరూపమైన టెస్టోస్టెరాన్ హార్మోన్ల సంఖ్య కూడా తగ్గుతోంది. ఈ పరిణామాలతో సంతాన లేమితో పాటు. నపుంసకత్వం కూడా దాపురిస్తుంది. ఎంతకు పడిపోతే అంతే గొప్ప అనుకునే తత్వమే ఇందుకు కారణం. మి.లీ వీర్యంలో 110 మిలియన్లు ఉండే వీర్య కణాలు ఓ 60 ఏళ్లలో 15 మిలియన్లకు పడిపోయాయీ అంటే, మరో 50 ఏళ్లలో ఏ స్థాయికి పడిపోతుంది? శుక్రకణాల సంఖ్య 0 అంటే ఒక పెద్ద సున్నా ఏర్పడటమేగా? అసలు శుక్రకణాలే లేని ఒక నిర్వీర్య ప్రపంచమే కదా మునుముందు ఏర్పడేది? ప్రతిసారీ పతనంతో రాజీపడటమే కానీ, ఆ ప్రమాదపు తీవ్రతను గుర్తించడం లేదు.
దమ్మాపేట్ (అమీర్‌నగర్)
దమ్మాపేట, తెలంగాణ రాష్ట్రం, నిజామాబాద్ జిల్లా, కమ్మర్‌పల్లి మండలంలోని గ్రామం.
ఉప్పేడు (జెడ్)
ఉప్పేడు (జెడ్), తెలంగాణ రాష్ట్రం, ములుగు జిల్లా, వెంకటాపురం మండలంలోని గ్రామం.
దమ్మాపేట్ (అమీర్‌నగర్)
ఇది మండల కేంద్రమైన కమ్మర్ పల్లి నుండి 14 కి. మీ. దూరం లోను, సమీప పట్టణమైన ఆర్మూర్ నుండి 38 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
ఉప్పేడు (జెడ్)
ఇది మండల కేంద్రమైన వెంకటాపురం నుండి 3 కి. మీ. దూరం లోను, సమీప పట్టణమైన మణుగూరు నుండి 63 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన జయశంకర్ జిల్లా లోకి చేర్చారు. ఆ తరువాత 2019 లో, కొత్తగా ములుగు జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది.
వీర్యం
వివిధ దశల్లో
ఒక మి. లీ వీర్యంలో ఉండవలసిన సంఖ్య కన్నా తక్కువగా ఉంటే ప్రస్తుత స్థితిలో 15 మిలియన్ల కన్నా తక్కువగా శుక్రకణాలు ఉండడాన్ని లో-స్పెర్మ్ కౌంట్ అంటారు. శుక్రకణాల ఏకీకృతం తక్కువగా ఉంటే దాన్ని ఆలిగోస్పెర్మియా అంటారు. ఒకవేళ శుక్రకణాల సంఖ్య అసలే లేకపోతే దాన్ని అజూస్పెర్మియా అంటారు. శుక్రకణాల్లో స్త్రీ అండాశయంలోకి చొచ్చుకు వెళ్లే చలన శక్తి లేకపోవడాన్ని అస్తెనోజూస్పెర్మియా అంటారు. శుక్రకణాల రూపంలో లోపం ఉంటే దాన్ని టెరటోజూస్పెర్మియా అంటారు.
దమ్మాపేట్ (అమీర్‌నగర్)
గణాంకాలు
2011 భారత జనగణన గణాంకాల ప్రకారం ఈ గ్రామం 354 ఇళ్లతో, 1442 జనాభాతో 1418 హెక్టార్లలో విస్తరించి ఉంది. గ్రామంలో మగవారి సంఖ్య 706, ఆడవారి సంఖ్య 736. షెడ్యూల్డ్ కులాల సంఖ్య 84 కాగా షెడ్యూల్డ్ తెగల సంఖ్య 251. గ్రామం యొక్క జనగణన లొకేషన్ కోడ్ 570834 .పిన్ కోడ్: 503307.
వీర్యం
లో-స్పెర్మ్ లక్షణాలు
శుక్రకణాల లోపాన్ని తెలిపే మొట్టమొదటి లక్షణం సంతానం కలిగించే శక్తి కొరవడటమే. దీనికి తోడు శృంగారం పట్ల ఆసక్తి తగ్గిపోవడం, అంగస్తంభనలు ఎక్కువ సేపు ఉండకపోవడం, పురుషాంగంలో, వృషణాల్లో నొప్పి, వాపు రావడం, ముఖంలో గానీ, మిగతా శరీర భాగాల్లోని వెండ్రుకలు రాలిపోవడం, ఇతరమైన హార్మోన్ సమస్యలు తలెత్తడం ఇవన్నీ శుక్రకణాల సంఖ్య తగ్గడాన్ని తెలిపే లక్షణాలు. వీటన్నిటికీ హార్మోన్ వ్యవస్థలో వచ్చే తేడాలే మూలం. టెస్టోస్టెరాన్ హార్మోన్లు తగ్గిపోయినప్పుడు కండరాల వ్యవస్థలో క్షీణగతి ఏర్పడుతుంది. ఎముకలు గుల్లబారిపోతాయి. అసహనం, చికాకు, దేనిమీదా లగ్నం కాలేని ఒక అమనస్కత ఇలాంటి మానసిక ప్రకోపాలు ఏర్పడతాయి. చర్మం నిర్జీవంగా మారుతుంది. రక్తహీనత ఏర్పడుతుంది. జీవక్రియలు కుంటుపడతాయి. టెస్టోస్టెరాన్ హార్మోన్లు తగ్గడం వల్ల ఏర్పడిన శరీరంలోని అసహజ స్థితి వల్ల ఆ వ్యక్తి కేన్సర్ బారిన పడే ప్రమాదం కూడా ఉంది.
ఉప్పేడు (జెడ్)
విద్యా సౌకర్యాలు
సమీప బాలబడి వెంకటాపురం (జి)లోను, మాధ్యమిక పాఠశాల వెంకటాపురంలోను, ప్రాథమిక పాఠశాల, ప్రాథమికోన్నత పాఠశాల‌లు కోయబెస్తగూడెంలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వెంకటాపురంలోను, ఇంజనీరింగ్ కళాశాల భద్రాచలంలోనూ ఉన్నాయి. సమీప వైద్య కళాశాల ఖమ్మంలోను, పాలీటెక్నిక్‌ భద్రాచలంలోను, మేనేజిమెంటు కళాశాల పాల్వంచలోనూ ఉన్నాయి. సమీప వృత్తి విద్యా శిక్షణ పాఠశాల వెంకటాపురంలోను, అనియత విద్యా కేంద్రం పాల్వంచలోను, దివ్యాంగుల ప్రత్యేక పాఠశాల ఖమ్మం లోనూ ఉన్నాయి.
దమ్మాపేట్ (అమీర్‌నగర్)
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు కోనసముందర్లో ఉన్నాయి.సమీప జూనియర్ కళాశాల భీంగల్లోను, ప్రభుత్వ ఆర్ట్స్ / సైన్స్ డిగ్రీ కళాశాల ఆర్మూర్లోనూ ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ నిజామాబాద్లోను, మేనేజిమెంటు కళాశాల ఆర్మూర్లోనూ ఉన్నాయి. సమీప వృత్తి విద్యా శిక్షణ పాఠశాల బషీరాబాద్లోను, అనియత విద్యా కేంద్రం నిజామాబాద్లోను, దివ్యాంగుల ప్రత్యేక పాఠశాల ఆర్మూర్ లోనూ ఉన్నాయి.
ఉప్పేడు (జెడ్)
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
దమ్మాపేట్ (అమీర్‌నగర్)
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ఉప్పేడు (జెడ్)
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఇద్దరు నాటు వైద్యులు ఉన్నారు.
దమ్మాపేట్ (అమీర్‌నగర్)
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
ఉప్పేడు (జెడ్)
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
దమ్మాపేట్ (అమీర్‌నగర్)
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
ఉప్పేడు (జెడ్)
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
వీర్యం
వాజీకరణ విశిష్ఠత
వాజీ అంటే శుక్రం అనే అర్థమూ ఉంది. అందుకే శుక్రకణాలు తగ్గిపోయిన వారికి వాజీకరణ చికిత్స ఒక దివ్యవైద్యంగా పరిగణించబడింది. శుక్రదోషాలు ఉన్నవారికి, శండత్వం అంటే సంతాన సామర్థ్యం కొరవడిన వారికి ఇది ఎంతో మేలు చేస్తుంది. ఎవరికైనా రసధాతువులో సమస్య ఉండి శుక్రలోపాలు ఏర్పడుతున్న వారికి రసాయన చికిత్సలు అవసరమవుతాయి. అలాకాకుండా సమస్య అంతా శుక్రధాతువులోనే ఉంటే వారికి వాజీకరణ చికిత్సలు అవసరమవుతాయి. శుక్రకణాల సంఖ్య తక్కువగా ఉన్న వారికే కాదు.
ఉప్పేడు (జెడ్)
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
దమ్మాపేట్ (అమీర్‌నగర్)
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
ఉప్పేడు (జెడ్)
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
దమ్మాపేట్ (అమీర్‌నగర్)
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఉప్పేడు (జెడ్)
సమాచార, రవాణా సౌకర్యాలు
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
దమ్మాపేట్ (అమీర్‌నగర్)
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ఉప్పేడు (జెడ్)
మార్కెటింగు, బ్యాంకింగు
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. స్వయం సహాయక బృందం, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి.
దమ్మాపేట్ (అమీర్‌నగర్)
సమాచార, రవాణా సౌకర్యాలు
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
ఉప్పేడు (జెడ్)
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. సమీకృత బాలల అభివృద్ధి పథకం, అంగన్ వాడీ కేంద్రం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
దమ్మాపేట్ (అమీర్‌నగర్)
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఉప్పేడు (జెడ్)
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి విద్యుత్ సరఫరా చేస్తున్నారు.
వీర్యం
వాజీకరణ విశిష్ఠత
శుక్రం ఇన్‌ఫెక్షన్లకు గురైన వారికి, శుక్రకణాలు నిర్జీవంగా మారుతున్నవారికి, వీర్యంలో పునరుత్పత్తి తత్వం తగ్గిపోయే వారికి కూడా వాజీకరణ చికిత్సలు తప్పనిసరి అవుతాయి. వాజీకరణ చికిత్స, శుక్రకణాల సంఖ్యను వాటి నాణ్యతను, చలనశక్తిని పెంచడమే కాకుండా, నిండైన పురుషత్వాన్ని నిలబెట్టే టెస్టోస్టెరాన్ హార్మోన్ల వృద్ధికి కూడా అద్భుతంగా తోడ్పడుతుంది. ఇప్పటికే శుక్రకణాలు త గ్గపోయిన వారే కాదు, ఇప్పుడు బాగానే ఉన్నా మునుముందు తగ్గిపోయే అవకాశాల్ని అరికట్టడానికి కూడా వాజీకరణ చికిత్సలు తప్పని సరి.
ఉప్పేడు (జెడ్)
భూమి వినియోగం
ఉప్పేడు (జెడ్)లో భూ వినియోగం కింది విధంగా ఉంది:
రాహుల్ దేవ్
రాహుల్ దేవ్ భారతదేశానికి చెందిన మోడల్ మరియు సినిమా నటుడు. ఆయన హిందీ, తెలుగు, తమిళ్, కన్నడ, ఒరియా మరియు మలయాళం సినిమాల్లో నటించాడు. ఆయన హిందీలో 2016లో బిగ్‌బాస్‌ 10వ సీజన్‌లో కంటెస్టెంట్ గా పాల్గొన్నాడు.
జననం, విద్యాభాస్యం
రాహుల్ దేవ్ 27 సెప్టెంబరు 1968లో ఢిల్లీలో హరిదేవ్ కౌశల్, అనూప్ కౌశల్ దంపతులకు జన్మించాడు. ఆయన ఢిల్లీలో తన చదువు పూర్తి చేశాడు.
వివాహ జీవితం
రాహుల్ దేవ్ 1998లో తన చిన్ననాటి స్నేహితురాలు రీనాను ప్రేమ వివాహం చేసుకున్నాడు. వారికీ సిద్దార్ధ్ అనే బాబు పుట్టాడు. ఆమె క్యాన్సర్ తో బాధపడుతూ 2009లో మరణించింది. ఆయన ప్రస్తుతం ముగ్ధా గాడ్సే తో సహజీవనం చేస్తున్నాడు.
మూలాలు
వర్గం:భారతీయ సినిమా నటులు వర్గం:1968 జననాలు వర్గం:జీవిస్తున్న ప్రజలు వర్గం:ఢిల్లీ వ్యక్తులు
ఉప్పేడు (జెడ్)
నీటిపారుదల సౌకర్యాలు
ఉప్పేడు (జెడ్)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఉప్పేడు (జెడ్)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మిరప, మినుము
దమ్మాపేట్ (అమీర్‌నగర్)
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.